Joakim Hillding

Joakim Hillding (s. 30. toukokuuta 1988 Ängelholm, Ruotsi) on ruotsalainen uransa lopettanut jääkiekkoilija. Hän on pelipaikaltaan keskushyökkääjä.

Ura
Hillding on Rögle BK:n kasvatti. Hän oli kaudella 2004–2005 seuran J18-junioreiden paras pistemies ja syöttäjä tehoilla 6+8=14. Kaudella 2005–2006 Hillding jakoi Röglen J20-junioreiden sisäisen pistepörssin voiton Niklas Wentzelin kanssa tehoilla 10+10=20. Kaudeksi 2006–2007 hän siirtyi HV71:n J20-junioreihin. Kaudella 2007–2008 Hillding oli joukkueen toiseksi paras pistemies David Ullströmin jälkeen tehoilla 19+24=43, joilla hän jakoi J20 SuperElitin pistepörssin kymmenennen sijan Malmö Redhawksin Emil Turessonin kanssa. Hillding debytoi samalla kaudella myös HV71:n Elitserien-joukkueessa, jossa hän pelasi neljä runkosarjaottelua ilman tehopisteitä. Loppukaudella Hillding siirtyi Norjan GET-ligaenissa pelaavan Stjernen Hockeyn riveihin.

Kaudeksi 2008–2009 Hillding siirtyi Ruotsin kolmanneksi korkeimmalle sarjatasolle maan I-divisioonan Tingsryds AIF:ään. Hän oli joukkueen toiseksi paras pistemies David Jonssonin jälkeen tehoilla 15+25=40. Hillding eteni Tingsrydin kanssa Kvalserien AS:ään, mutta joukkue jäi kuitenkin ilman sarjanousua. Kaudella 2009–2010 hän oli Tingsrydin paras syöttäjä ja kolmanneksi paras pistemies tehoilla 13+37=50. Joukkue nousi kauden päätteeksi HockeyAllsvenskaniin. Hillding siirtyi sarjaan kaudeksi 2010–2011 jatkamaan uraansa Växjö Lakers HC:n riveihin. Hän oli joukkueen toiseksi paras maalintekijä ja neljänneksi paras pistemies tehoilla 21+17=38. Hillding jakoi Allsvenskanin maalipörssin kahdeksannen sijan Leksands IF:n Jesper Ollasin ja Tingsryds AIF:n János Vasin kanssa. Lakers nousi kauden päätteeksi Elitserieniin.

Hillding siirtyi kaudeksi 2011–2012 kaksivuotisella sopimuksella Elitserien-joukkue Färjestad BK:n joukkueeseen. Hänen varsinainen tulokaskautensa liigassa toi 53 runkosarjaottelussa tehot 4+9=13 ja 11 playoff-ottelussa kaksi syöttöpistettä. Kaudella 2012–2013 Hillding teki Elitserienin runkosarjassa 20 tehopistettä. Maaliskuussa 2013 hän teki Färjestadin kanssa kaksivuotisen jatkosopimuksen. Kaudella 2013–2014 Hillding teki Ruotsin pääsarjatason yhden kauden piste-ennätyksensä tehoilla 18+23=41, joilla hän voitti Färjestadin sisäisen piste-, maali- ja syöttöpörssin. Hillding jakoi koko SHL:n (ent. Elitserien) pistepörssin seitsemännen sijan Brynäs IF:n Ryan Gundersonin kanssa. Hän voitti kauden päätteeksi SHL-hopeaa.

Kaudeksi 2015–2016 Hillding palasi kaksivuotisella SHL-sopimuksella Växjö Lakers HC:hen. Hän voitti Mestarien liigassa joukkueen sisäisen tehotilaston lukemalla +7. Kesken kauden 2016–2017, joulukuussa 2016 Hillding siirtyi Lakersista Luleå HF:ään.

Hillding siirtyi kaudeksi 2017–2018 vuoden mittaisella sopimuksella SM-liigajoukkue Rauman Lukkoon. Hän ei kuitenkaan pystynyt vastaamaan häneen kohdistuneisiin odotuksiin ja Hillding teki 34 ottelussa vain kahdeksan tehopistettä. Tapaninpäivän jälkeen Lukko hyllytti Hilldingin vahvuudestaan ja hän matkusti tammikuussa 2018 takaisin kotimaahansa. Saman kuun lopulla Hilldingin sopimus lopulta purettiin yhteisymmärryksessä. Hän ei pelannut loppukaudella enää missään.

Keväällä 2018 Hillding harjoitteli kotimaassaan Rögle BK:n SHL-joukkueen kanssa. Kesäkuussa hän teki kauden 2018–2019 kattavan sopimuksen Allsvenskan-joukkue IK Oskarshamnin kanssa.

Muuta
Hilldingin isoveli Jesper on pelannut myös jääkiekkoa.

Tilastot
 2007–2008  HV71  Elitserien  4  0  0  0  0  –  –  –  –  –   Stjernen Hockey  Norja  12  1  1  2  12  –  –  –  –  – 2008–2009  Tingsryds AIF  Hockeyettan  38  15  25  40  26  –  –  –  –  – 2009–2010  Tingsryds AIF  Hockeyettan  34  13  37  50  16  –  –  –  –  – 2010–2011  Växjö Lakers HC  Allsvenskan  52  21  17  38  40  –  –  –  –  – 2011–2012  Färjestad BK  Elitserien  53  4  9  13  20  11  0  2  2  0 2012–2013  Färjestad BK  Elitserien  54  6  14  20  22  10  1  5  6  2 2013–2014  Färjestad BK  SHL  55  18  23  41  22  15  3  2  5  35 2014–2015  Färjestad BK  SHL  44  5  17  22  18  –  –  –  –  – 2015–2016  Växjö Lakers HC  SHL  45  9  10  19  10  10  1  2  3  4 2016–2017  Växjö Lakers HC  SHL  24  3  3  6  8  –  –  –  –  –   Luleå HF  SHL  20  0  3  3  8  2  0  0  0  0 2017–2018  Lukko  SM-liiga  34  4  4  8  12  –  –  –  –  – 2018–2019  IK Oskarshamn  Allsvenskan  49  12  17  29  34  –  –  –  –  – 2019–2020  Graz 99ers  EBEL  47  19  17  36  18  3  0  2  2  6 2020–2021  Västerås IK  Allsvenskan  33  6  13  19  18  –  –  –  –  – 2021–2022  IF Troja-Ljungby  Allsvenskan  49  16  24  40  24  –  –  –  –  – 2022–2023  IF Troja-Ljungby  Hockeyettan  31  6  21  27  6  –  –  –  –  – 7 kautta  yhteensä  Elitserien/SHL  299  45  79  124  108  48  5  11  16  41 4 kautta  yhteensä  Allsvenskan  183  55  71  126  116  –  –  –  –  – 3 kautta  yhteensä  Hockeyettan  103  34  83  117  48  –  –  –  –  – 1 kausi  yhteensä  SM-liiga  34  4  4  8  12  –  –  –  –  – 1 kausi  yhteensä  Norja  12  1  1  2  12  –  –  –  –  –

Lähteet

Viitteet

Luokka:Ruotsalaiset jääkiekkoilijat
Luokka:Vuonna 1988 syntyneet
Luokka:Elävät henkilöt